நான் இன்று பேட்மின்டனுக்குப் பதிவுசெய்யலாம்.
நீ என்ன செய்யப் போகிறாய், சார்லி பிரவுன்?
என்ன அது?
ஆஸ்ட்ரோனாட் பயிற்சிக்கான பதிவுசெய்தல் ஷீட்.
அது வித்தியாசமான முகாம் செயல்பாடு.
நான் பேட்மின்டனே விளையாடுகிறேன்.
“சாலியின் பல்.”
இந்த டோஸ்ட்டைப் பாருங்கள்.
சீராக வெண்ணெய் தடவப்பட்டுள்ளது.
மார்மலேட் சமமாக உள்ளது.
நான் சிறப்பாகச் செய்துள்ளேன்.
அது அவ்வளவு மோசமில்லை.
நான் ஒரு பல்லை இழந்துவிட்டேன்.
அது வலிமையான மார்மலேட்தான்.
நலமாக உள்ளாயா?
நலமாகவா?
நான் மிகவும் சிறப்பாக உள்ளேன்!
இது பல் தேவதையின் வருகைக்கான அறிகுறி!
வழி விடுங்கள்.
ஒரு பல் இல்லாமல் வருகிறேன்.
ஸ்நூப்பி, விஷயம் தெரியுமா?
என் குழந்தைப் பல் ஒன்றை இழந்துவிட்டேன்.
நான் ஒரு பல்லை இழந்தது தெரியுமா?
முகாமில் அப்படித்தான் பேசிக்கொள்கிறார்கள்.
இப்போது பல் தேவதை எவ்வளவு கொடுக்கிறது எனத் தெரியவில்லை.
அது முன்பல்லா பின்பல்லா?
பின்பல்.
அவைதான் பெரும்பாலான மெல்லும் வேலையைச் செய்வதால், அவற்றுக்கு நிறைய கிடைக்கும்.
நான் அப்படி நினைக்கவில்லை.
வழக்கமாக பல் தேவதை எனக்கு ஒரு நிக்கல் கொடுக்கும்.
எனக்கு இதற்கு 25 செண்ட் கிடைக்கலாம்.
இந்தப் பல் ஒரு தங்கச் சுரங்கம்.
நிச்சயமாக, நீ முகாமிற்குக் கிளம்பும் முன் உன் வீட்டில் முன்னனுப்பும் முகவரியை
விட்டுச் சென்றிருப்பாய் என நம்புகிறேன்.
என்ன சொல்கிறாய்?
பிறகு எப்படி பல் தேவதை உன்னைக் கண்டறிய முடியும்?
இதை என் தலையணைக்கு அடியில் வைத்தால்
அதை எங்கே கண்டறிவது என பல் தேவதைக்குத் தெரியும் என நினைத்தேன்.
எப்படி? இது சான்டா கிளாஸ் போல இல்லை.
அவர் ஆண்டில் ஒருமுறை மட்டுமே வேலை செய்வதால் அனைவரது இடத்தையும் தெரிந்து வைத்திருப்பார்.
அவருக்கு உதவ எல்ஃப்கள் இருக்கின்றனர்.
நான் அதைப் பற்றி நினைக்கவில்லை.
அதனால்தான் எப்போதும் நான் முன்னனுப்பும் முகவரியை வைத்துவிட்டு வருவேன்.
உண்மையிலேயே வைப்பாள்.
பாட்டி வீட்டுக்குச் செல்வது, ஸ்லம்பர் பார்ட்டிகள், எதுவாக இருந்தாலும்.
அதுதான் புத்திசாலித்தனம்!
என் கதை முடிந்தது.
நீ வீட்டுக்குச் செல்லும் வரை அந்தப் பல்லை வைத்திருந்து, பிறகு அதை
உன் தலையணையின் அடியில் வைக்கலாமா?
அதன் மதிப்பு குறையும் வரை நான் காத்திருக்க மாட்டேன்.
பல் தேவதைக்கு இந்த முகாமின் முகவரியை ஏன் கடிதத்தில் அனுப்பக் கூடாது?
அதேதான்! கடிதத்தை எழுது, அண்ணா.
அன்புள்ள பல் தேவதையே, நான் சமீபத்திய முகவரி மாற்றத்தை உனக்குத் தெரிவிக்க எழுதுகிறேன்,
என் குழந்தைப் பல் விழுந்துவிட்டதால், நீ குழப்பமடைவதை விரும்பவில்லை.
பின்பல்லுக்கான தொகை 25 செண்ட் என்பது புரிகிறது,
ஆனால் எனக்கு நீ ஐந்து நிக்கல்கள் அல்லது இரண்டு டைம் மற்றும் ஐந்து பென்னி...
நாம் இருப்பிடத்தில் மட்டும் கவனம் செலுத்தலாம்.
நல்ல பாயிண்ட்.
நீ என்னை ஸ்ப்ரிங் லேக் முகாம், கேபின் பி, பின் ஜன்னலருகே முதல் பன்க்கில் காணலாம்.
வாழ்த்துகள்.
மற்றும் பல. சாலி பிரவுன்.
நான் இதை உடனே அனுப்புகிறேன்.
நீதான் சிறந்த அண்ணன்.
இருபத்து ஐந்து செண்ட் என்பது நிறைய பணம்.
நான் பொறுப்புள்ள நிதித் திட்டத்தை உருவாக்க வேண்டும்.
இரு. எனக்கு பல் தேவதையின் முகவரி தெரியாதே.
இதை எங்கே அனுப்புவது?
பல்லை இழப்பது என்பது விழுவதைக் குறிப்பது.
அது இன்னும் சாலியிடம்தான் உள்ளது.
அவள் என்னிடம் பல் தேவதைக்கு கடிதம் அனுப்பும்படி கூறினாள்,
ஆனால் இதை எங்கே அனுப்புவது எனத் தெரியவில்லை.
நான் அவளை ஏமாற்ற விரும்பவில்லை.
நான் நினைப்பதைத்தான் நீயும் நினைக்கிறாயா?
இல்லை, ஸ்நூப்பி. நான் உன்னிடம் 25 செண்ட் தருகிறேன்,
நீ அதை சாலியின் பல்லிற்குப் பதிலாக மாற்றி, பல் தேவதையின் வேலையைச் செய்யலாம்.
நாய் பிஸ்கட் தந்தால் செய்வாயா?
இதோ.
இப்போது நான் செய்ய வேண்டியதெல்லாம் தூங்கி, மிச்சத்தை பல் தேவதையிடம் விடுவதுதான்.
ஆனால் எனக்கு தூக்கம் வரவில்லை எனில் என்ன செய்வது?
நான் இரவு முழுவதும் விழித்திருந்தால் என்ன செய்வது?
நான்...
சரி, ஸ்நூப்பி.
நீ உள்ளே பதுங்கிச் சென்று யாரையும் எழுப்பாமல்
இதை வைக்க வேண்டும்.
புரிந்ததா?
இதுதான் என்னிடம் இருக்கும் ஒரே 25 செண்ட், ஜாக்கிரதை.
ஒருவருக்காக நல்ல விஷயம் செய்வது, மகிழ்ச்சியாக உள்ளது.
நன்றி, நண்பா.
நாளை சாலியின் முகத்தைப் பார்க்க மிகவும் ஆர்வமாக உள்ளேன்.
பல் தேவதை வந்துள்ளது.
ஸ்ப்ரிங் லேக்
நாய் பிஸ்கட்டா?
இது மோசமான விஷயம்.
இது அதிர்ச்சிகரமானது. நான் வழக்கு தொடுப்பேன்.
பல் தேவதை இப்படிச் செய்ய நான் என்ன செய்தேன்?
நான் பணம் எதிர்பார்த்தேன், ஸ்நாக்ஸ் இல்லை.
அதுவும் நாய் பிஸ்கட்.
இது கவனக்குறைவாகத்தான் இருக்கும்.
கடிதம் எழுதிக்கொள்!
அன்புள்ள பல் தேவதையே, என் பல்லுக்கு பதிலாக உங்கள் “பரிசு” கிடைத்தது.
குழந்தைப் பல்லை இழப்பது என்பது பக்குவமடைவதன் அறிகுறி என்பார்கள்.
இப்போது நான் மிகவும் பக்குவமடைந்துவிட்டேன்.
பக்குவமடைந்து அதன் தன்மையைப் புரிந்துகொண்டேன்.
இதைச் சரிசெய்.
வாழ்த்துகள். சாலி பிரவுன்.
ஸ்நூப்பி, நீ சாலிக்கு தவறான பொருளைக் கொடுத்துள்ளாய்.
ம்ம் ம்ம்.
உனக்கு நினைவூட்டுகிறேன், ஒரு குழந்தையின் நியாய உணர்வும் வியப்பும் ஆபத்தில் உள்ளது.
நீ அதை மாற்றி வைத்தாயா?
அந்த 25 செண்ட் எங்கே?
நாம் என்ன செய்யப் போகிறோம்?
நாம் சாலியின் தலையணையின் அடியில் எதையாவது வைக்க வேண்டும்.
உனக்குக் கடன்பட்டுள்ளேனா?
பல் தேவதை கையெழுத்திட்டதா?
உங்களால் நம்ப முடிகிறதா?
பல் தேவதையே எழுதிய ‘உனக்குக் கடன்பட்டுள்ளேன்’ என்பது 25 செண்டைவிட மதிப்புமிக்கது.
நான் இதை பணமாக மாற்றாமல் இருக்கலாம்.
யாரிடம் பல் தேவதையின் கையொப்பம் உள்ளது?
நீ இதை ஃபிரேம் செய்து வைக்க வேண்டும்.
அது நல்ல யோசனை.
’உனக்குக் கடன்பட்டுள்ளேன்’ என்பதற்கு 25 டாலர் பெறாமல் இருப்பது கடினமான காரியம்.
இருபத்து ஐந்து டாலரா?
தசமப் புள்ளியை ஒரு நாயை நம்பி விட்டதற்கு இதுதான் கிடைக்கும்.
பீகிள் ஸ்கௌட் கையேடு
“பீகிள் ஸ்கௌட் என்பவர்: பயனுள்ளவர்.
அற்புதமான வெளிப்புறங்கள்.
அதன் அழகும் அமைதியும் காலத்தைக் கடந்தது.
சோகம் என்னவெனில், எல்லாமே அதிக காலம் இருக்காது.
ஆனால் பயனுள்ள பீகிள் ஸ்கௌட் எப்போதும் உதவத் தயாராக இருப்பார்.
பயனுள்ளதாக இருக்க ஒரு பீகிள் ஸ்கௌட் கற்றுக்கொண்ட பிறகு,
அவர்களால் சரிசெய்ய முடியாத பிரச்சினையே இல்லை."
ஸ்விஷ்.
அது போட்டதாகத்தான் எடுத்துக்கொள்ளப்படும்.
என் டோனட்.
இது இப்போது டேனிஷாகிவிட்டது.
அடச்சே.
"நினைவிருக்கட்டும், பயனுள்ளதாக இருப்பது என்றால் அனைத்தையும் சரிசெய்ய வேண்டியதில்லை.
அதாவது, நன்றாக வேலை செய்கிறது எனில் அதைச் சரிசெய்ய வேண்டாம்."
“பபுள் கம் குழப்பம்.”
என்னவொரு சங்கடமான காட்சி!
கூட்டுப்பணி, ஒன்றாக வேலை செய்வது, ஒற்றுமையெல்லாம் எங்கே?
உன் கையேட்டில் அந்த விஷயம் பற்றி கண்டிப்பாக எதாவது இருக்குமே.
இதோ எளிதாகவே உள்ளதே.
”எந்தவொரு மரியாதைக்குரிய பீகிள் ஸ்கௌட் ட்ரூப்புக்கும் கூட்டுப்பணிதான் அடித்தளமாகும்.”
ஸ்க், ஸ்க்.
ஜோ ஷ்லபாட்னிக் ரூக்கி கார்ட் இங்குதான் எங்கோ உள்ளது எனத் தெரியும்.
இங்கே பாரேன்.
பபுள் கம் பாக்கெட், இதில் இன்னும் மூன்று உள்ளது.
பகிர்ந்துகொள்ளப் போதுமானது இருக்கும் வரை அதை வெளியில் காட்டக் கூடாது, சார்லி பிரவுன்.
முகாமில் கடைசியாக இருந்த பபுள் கம் பல நாட்களுக்கு முன்பே காலியாகிவிட்டது.
அது மிகவும் மதிப்புமிக்க பொருள்.
இது வெறும் பபுள் கம். அப்படியென்ன முக்கிய...
மன்னிக்கவும், எனக்குக் கேட்டது பபுள் கம் கவரின் சத்தமா?
எனக்கு தவறாகக் கேட்டிருக்கலாம்.
எனக்குக் கேட்டது நிம்மதிப் பெருமூச்சின் சத்தமா?
"உண்மையான கூட்டுப்பணிக்கு ஒருவர் மீது ஒருவர் கவனம் செலுத்த வேண்டும்.
கண்களைப் பார்க்கும் எளிய பயிற்சி மூலம் இந்தப் பண்புகளை அதிகப்படுத்தலாம்."
அந்த பபுள் கம்மை உன் பாக்கெட்டில் வைத்துக்கொண்டு திரிவதை நம்ப முடியவில்லை.
நீ சொல்வது போல இந்த இடத்தில் பபுள் கம் மீது அதீத ஆர்வமுள்ளது என்று ஏற்றுக்கொள்ள முடியவில்லை.
நீங்கள் பபுள் கம் பற்றிப் பேசுகிறீர்களா?
யாரிடம் பபுள் கம் உள்ளது?
சார்லி பிரவுனிடம் பபுள் கம் உள்ளது!
பகிர்ந்துகொள்ளும் அளவுக்கு உன்னிடம் இருக்கும் என நம்புகிறேன், சார்லஸ்.
கண்டிப்பாக உள்ளது.
நாம் சக் பற்றிப் பேசுகிறோம்.
என்னிடம் மூன்று பபுள் கம்தான் உள்ளது.
- இதை ஏற்க முடியாது. - கமான்.
- எங்களுக்கு பபுள் கம் தேவை. - அனைவரும் அமைதியாக இருங்கள்.
இந்தக் குழப்பத்திற்கு ஒரு தீர்வு உள்ளது.
- உள்ளதா? - ஆம்.
சக் தனக்கு மிகவும் பிடித்த இரண்டு நபர்களைத் தேர்வுசெய்து
அவர்களுடன் பகிர வேண்டும். அவ்வளவுதான்.
- இருங்கள். - அது சரியான வழி.
- இதில் சொதப்பிவிடாதே. - நல்ல யோசனை.
- எனக்கும் சரிதான். - நியாயமான முடிவு.
அடச்சே.
"கூட்டுப்பணி என்பது நம்பிக்கையில் உருவாவது.
முறையாகக் கண்காணிக்கப்பட்டு, செயல்படுத்தப்படும்
உங்கள் ட்ரூப்பின் ஒற்றுமையை அதிகப்படுத்த நம்பிக்கையுடன் விழுவது நல்ல வழியாகும்.
நம்பிக்கை மற்றும் தோழமையை எடுத்துக்காட்ட, காத்துக்கொண்டிருக்கும் உங்கள் அணியின்
கைகளில் பின்பக்கமாக தரையில் விழுங்கள்."
முகாம் முழுக்க உன் பபுள் கம் பற்றித்தான் பேசுகின்றனர், அண்ணா.
அதை நினைவூட்டாதே.
கூடுதலாக இருக்கும் ஒரு பபுள் கம்மை யார் பெறுவார் என்று நான் பொறாமைப்பட மாட்டேன்.
உண்மையில், சாலி, கூடுதலாக இரண்டு பபுள் கம் உள்ளன.
ஆம், ஆனால் நீ எனக்கு ஒன்று கொடுத்துவிட்டால், ஒன்றுதான் மீதமிருக்கும்.
நீ எனக்கு ஒன்று கொடுப்பதாக உள்ளாய்தானே?
உன் ஒரே தங்கைக்கு. உன் உடன்பிறந்தவளுக்கு.
கண்டிப்பாக எனக்கு ஒன்று கிடைக்கும்.
நான் இதைப் பற்றி யோசிக்க வேண்டும்.
உன் குடும்பத்தில் ஒருத்தியானதால், இங்கே சட்டப்படி, எனக்கு கொடுக்க வேண்டிய கடமை உனக்குள்ளது.
இதோ வருகிறான்.
அது புதிய சட்டையா, சார்லி பிரவுன்? நன்றாக உள்ளது.
உன் முடியில் எதுவும் மாற்றம் செய்துள்ளாயா?
இந்த நேர்மறையான கவனம் அனைத்தும் பபுள் கம்மிற்காக எனத் தோன்றுகிறது.
ஒருவேளை நான் இழிவாக நினைக்கிறேன் போல.
ஹாய், பபுள் கம்.
சக், இங்கே வா.
எப்படி இருக்கிறாய்?
நன்றாக இல்லை.
இது அனைத்திற்கும் நான்தான் பொறுப்பு போல நினைக்கிறேன்.
நான் மிகவும் வருந்துகிறேன்.
மிக்க நன்றி.
பிறருக்கு எதுவும் தேவைப்படும்போது அவர்கள் மிகவும் போலியாக நடப்பார்கள்.
நீ இதைப் பெரிதாக எடுத்துக்கொள்ளாதே.
நீ முதலில் பார்க்கும் ஆளிடம் பபுள் கம்மைக் கொடு.
இப்போதிருந்து.
அதாவது இப்போது.
இந்தத் தருணத்தில்.
எனக்கு பபுள் கம் வேண்டும், சக்.
- வாய்ப்பே இல்லை. - நான்தான் சார்லி பிரவுனுக்குப் பிடித்த நபர்.
- அவன் என்னிடம் கொடுப்பான். - இல்லை, எனக்கு!
என்னால் தாங்க முடியவில்லை!
நான் அந்த பபுள் கம்மைக் கண்டுபிடித்திருக்கக் கூடாது என விரும்புகிறேன்!
"கூட்டுப்பணி என்பது பொதுவான இலக்கை நோக்கிய தகவல்தொடர்பில் உருவாவது.
இதைச் சோதிக்க, தடைகள் உள்ள பாதையில் கண்கள் கட்டப்பட்ட நண்பருக்கு,
ட்ரூப் தங்கள் வார்த்தைகள் மூலம் வழிகாட்ட வேண்டும்.
ஒருநேரத்தில் ஒருவர் மட்டும் பேசுவதுதான் கூட்டுப்பணிக்கு முக்கியம்.
இறுதியில், கூட்டுப்பணி என்பது கட்டாயப்படுத்தி வருவதில்லை.
பீகிள் ஸ்கௌட் ட்ரூப்பானது தங்கள் வேற்றுமைகளை ஒதுக்கிவிட்டு
ஒன்றாக வேலை செய்யக் கற்றுக்கொள்ளும்போதுதான் ஓர் அணியாக மாறும்.
பொதுவான இலக்கைவிட ஓர் அணியை ஒன்றிணைக்கும் விஷயம் எதுவுமில்லை."
நான் என்ன செய்வது, லைனஸ்?
நான் யாரைத் தேர்வுசெய்தாலும், மற்றவர்கள் ஏமாற்றம் அடைவார்கள்.
இது சாத்தியமில்லாத சூழல்தான்.
ஆனால் அதுதான் வாழ்க்கை.
உன்னால் எல்லாரையும் திருப்திப்படுத்த முடியாது.
அதேதான்!
- நமக்கு இன்னும் பபுள் கம் கிடைக்கவில்லை. - உனக்கு பபுள் கம்மே பிடிக்காது.
அனைவரும் கவனியுங்கள்.
நான் ஒரு விஷயத்தைக் கூற வேண்டும்.
அனைவரும் அமைதியாக இருங்கள்.
தன் குடும்பக் கடமையிலிருந்து ஒருபோதும் விலகாத என் அன்பான அண்ணண்...
தன் பபுள் கம்மை என்ன செய்வதெனத் தீர்மானித்துவிட்டான்.
ஆம்.
பபுள் கம் என்னிடம் இல்லை.
என்ன சொன்னாய்?
பபுள் கம் என்னிடம் இல்லை.
பபுள் கம் என்னிடம் இல்லை, யாருக்கும் எதுவும் இல்லை.
எனக்கும் கூட.
ஒருவர் மீது ஒருவர் பொறாமைப்படுவதைவிட எல்லாரும் சமமாக ஏமாற்றமடைவது
நல்லது எனத் தோன்றியது, அது என் மீது எல்லாருக்கும் கோபத்தை ஏற்படுத்தினாலும் சரி.
- அவன் சொல்வது சரிதான். - சரி, அண்ணா.
- ஒருமுறையாவது அவன் சரியாகப் பேசுகிறான். - யாருக்குத்தான் பபுள் கம் வேண்டும்?
என்னவொரு சிறுவன்.
இந்த உலகத்திற்கு இன்னும் கொஞ்சம் சார்லி பிரவுனின் குணங்கள்தான் தேவை.
அந்த பபுள் கம்மை என்னதான் செய்தாய்?
சார்லஸ் M. ஷுல்ஸ் எழுதிய பீனட்ஸ் காமிக் ஸ்ட்ரிப்பை அடிப்படையாகக் கொண்டது
தமிழாக்கம் நரேஷ் குமார் ராமலிங்கம்
நன்றி, ஸ்பார்க்கி. எங்கள் மனதில் என்றும் இருப்பீர்கள்.